An mga tataramon na Subangan na Pormosano, binubuo nin ibat-ibang mga tataramon na Pormosano na nakawarak sa buong Taiwan, kaiba an Kavalan, Amis, asin an mayó nang tataramon na Siraya. Sinusuportahan kaini an grupo kan parehong paggugrupo ni Robert Blust asin Paul Jen-kuei Li. Pigkonsiderar ni Li an lugar kan parataram nin Siraya sa sur-sulnupan na kapatagan kan Taiwan, iyo an pinaka harong kan mga parataram nin Subangan na Pormosano, kun saen pinapalawig ninda ini paduman sa subangan na gilid-baybayon kan Taiwan dangan mabilis na luminakop sa lugar kan modernong-aldaw nin Taipei (Li 2004).